				PATVIRTINTA
Šakių rajono savivaldybės tarybos
2025 m. lapkričio 21 d. sprendimu Nr. T-276

[bookmark: AISKINAMASIS_RASTAS]ŠAKIŲ RAJONO SAVIVALDYBĖS SPORTININKŲ SKATINIMO TVARKOS APRAŠAS

I SKYRIUS
BENDROSIOS NUOSTATOS

1. Šakių rajono savivaldybės (toliau – Savivaldybės) sportininkų skatinimo tvarkos aprašas (toliau – Aprašas) nustato Savivaldybės sportininkų ir trenerių / mokytojų, žaidimų sporto šakų komandų, pasiekusių aukštų sporto rezultatų piniginiams prizams gauti paraiškų pateikimo, nagrinėjimo ir skatinimo tvarką, skatinimui galimus skirti piniginių premijų dydžius.
2. Tikslas – skatinti geriausius rajono sportininkus, žaidimų sporto šakų komandas, jų trenerius / mokytojus, pasiekusius aukštų rezultatų, atstovaujančius Šakių rajono savivaldybei ir prisidedančius prie Šakių rajono garsinimo.
3. Lėšos sportininkams skatinti skiriamos iš Savivaldybės biudžeto Mokymosi visą gyvenimą, jaunimo ir sporto programos ( kodas 002).
4. Šakių rajono sporto taryba (toliau – Sporto taryba, veikianti pagal nuostatus, patvirtintus Šakių rajono savivaldybės tarybos 2023 m. liepos 21 d. sprendimu Nr. T-242), siūlymus dėl sportininkų ir juos rengusių trenerių / mokytojų skatinimo teikia Savivaldybės tarybai. Jei Sporto tarybos nariui kyla viešųjų ir privačių interesų konfliktas (pavyzdžiui, Sporto tarybos narys ar jo treniruojamas sportininkas yra potencialus premijos gavėjas ar yra kitas, privataus pobūdžio, suinteresuotumas), tai Sporto tarybos narys privalo nusišalinti ir jokia forma nedalyvauti sprendimo svarstymo, rengimo ir priėmimo procese. Informacija apie nusišalinimą pateikiama posėdžio protokole.
5. Sportininkams ir treneriams skatinimo premijos įteikiamos einamųjų metų pabaigoje.
6. Apraše naudojamos sąvokos:
Sporto šaka – vienos sporto šakos federacijos plėtojama sporto sritis, besiskirianti nuo kitų savitomis taisyklėmis, sportinės kovos metodais, technikos ir taktikos veiksmais, inventoriumi ir (ar)  erdve, kurioje sportuojama.
Sporto šakos federacija (toliau – Federacija) – narystės pagrindu įsteigta nevyriausybinė organizacija, kuri tam tikroje teritorijoje (visoje valstybės teritorijoje ar jos administraciniame vienete) yra atsakinga už tam tikrą sporto šaką, plėtoja tą sporto šaką, atstovauja jos atstovų interesams, nustato jai būdingus reikalavimus ir (ar) užtikrina jų laikymąsi, rengia ir įgyvendina įvairias tos sporto šakos populiarinimo priemones.
Sportininkas – asmuo, kuris varžosi su kitais asmenimis aukšto meistriškumo sporto varžybose ir (ar) treniruojasi aukšto meistriškumo sporto pratybose, aukšto meistriškumo sporto treniruočių stovyklose, kurių tikslas – pasirengti aukšto meistriškumo sporto varžyboms.
Treneris / mokytojas – nustatytus reikalavimus atitinkantis aukšto meistriškumo sporto specialistas, rengiantis sportininką (sportininkus) aukšto meistriškumo varžyboms ir (ar) jam (jiems) vadovaujantis šiose varžybose.
Kandidatas – sportininkas, treneris ar mokytojas pasiekęs pats ar jo treniruotas sportininkas aukštų meistriškumo rezultatų.
Aukštas meistriškumo rezultatas – užimta pirma, antra ar trečia vieta.

II SKYRIUS
ATRANKOS KRITERIJAI KANDIDATŲ APDOVANOJIMAMS GAUTI

7. Apie kandidatų premijai gauti paraiškų priėmimą Savivaldybės Sporto taryba skelbia Savivaldybės interneto svetainėje.
8. Sportininkas, jo treneris / mokytojas  ar sportininką parengusi sporto organizacija (toliau kartu – asmenys) ne vėliau kaip iki einamųjų metų lapkričio 1 d. rajono Savivaldybės Sporto tarybai pateikia užpildytą paraišką (toliau – Paraiška) Savivaldybės premijai už pasiektus sporto laimėjimus sportininkams ir jų treneriams / mokytojams gauti formą (priedas) su informacija:
8.1. asmens arba sporto organizacijos adresas, veiklos registracijos Nr., telefono numeris, elektroninio pašto adresas;
8.2. sporto varžybų pavadinimas;
8.3. sporto varžybų vykdymo data ir vieta;
8.4. sporto rungtis (kartu nurodoma, ar sporto rungtis olimpinė / neolimpinė);
8.5. kas kiek metų vykdomos sporto varžybos;
8.6. sportininko vardas, pavardė, gimimo data, gyvenamosios vietos adresas, banko sąskaitos numeris;
8.7. sporto varžybose dalyvavusių dalyvių ir komandų skaičius;
8.8. sportininko sporto varžybose laimėta vieta;
8.9. sporto varžybų, kuriose dalyvavo sportininkas, protokolai (kopija);
8.10. sportininką parengti padėjusių trenerių vardai ir pavardės, gimimo data, gyvenamosios vietos adresai, banko sąskaitų numeriai.
9. Paraiška turi būti pilnai užpildyta, pasirašyta kvalifikuotu elektroniniu parašu arba paraiškos originalas pasirašytas ranka.
10. Premijos skyrimas treneriui svarstomas tik tuo atveju, kai treniruojančio sportininką trenerio / mokytojo pavardė fiksuota protokole.
11. Paraiška, pasirašyta kvalifikuotu elektroniniu parašu, siunčiama elektroniniu paštu Savivaldybės administracijai savivaldybe@sakiai.lt, arba paraiškos originalas siunčiamas registruotu laišku, ar per pašto kurjerį. Pašto antspaudo data turi būti ne vėlesnė nei paskutinė paraiškų priėmimo diena bei ne vėliau kaip iki Savivaldybės administracijos darbo laiko pabaigos.
12. Paraiška registruojama Savivaldybės administracijos dokumentų valdymo sistemoje (toliau – DVS).
13. Savivaldybės Sporto taryba  patikrina kartu su paraiška pateiktus dokumentus ir įvertina jų atitikimą reikalavimams. Jei Paraiška neatitinka reikalavimų, Sporto taryba turi teisę pareiškėjų paprašyti per 5 darbo dienas pašalinti trūkumus. 5 darbo dienos skaičiuojamos nuo paraiškų vertinimo pradžios. Jei trūkumai nepašalinami, Paraiška atmetama.
14. Premijos neskiriamos, jei premijos gavėjas:
14.1. vartojo dopingą, narkotines medžiagas ir tai buvo užfiksuota;
14.2. tuo metu atstovavo kitai savivaldybei;
14.3. nepateikė patvirtinančių dokumentų apie varžybose užimtą vietą;
14.4. pateikė melagingą informaciją apie varžybų rangą, užimtas vietas ar kitą melagingą informaciją.
15. Jeigu šio Aprašo 14 punkte nurodytos aplinkybės paaiškėja po sportininkui ar treneriui skirtos premijos išmokėjimo, premiją gavęs asmuo privalo ją grąžinti. Jeigu premija negrąžinama geranoriškai, ji gali būti išieškoma teisės aktų nustatyta tvarka.
16. Savivaldybės Sporto taryba premijų gavėjų sąrašą, kuriame nurodoma sportininko, trenerio / mokytojo vardas, pavardė, gimimo data, varžybų pavadinimas, užimta vieta, banko sąskaitos numeris, premijos dydis eurais, teikia Savivaldybės tarybai.
17. Premijos skiriamos Savivaldybės tarybos sprendimu.
18. Premijas sportininkams ir jų treneriams / mokytojams į jų nurodytas sąskaitas banke perveda Savivaldybės administracijos Apskaitos skyrius, gavęs Savivaldybės tarybos priimtą sprendimą.
19. Apie priimtą Savivaldybės tarybos sprendimą Sporto taryba per 3 darbo dienas nuo sprendimo priėmimo dienos raštu informuoja paraiškų teikėjus.
20. Pateikti dokumentai pareiškėjams negrąžinami.
21. Jeigu sporto šakų tarptautinės organizacijos ir (ar) respublikinės federacijos nėra pasirašiusios ir nesilaiko Pasaulio antidopingo kodekso, šių sporto šakų sportininkams ir jų treneriams skatinamosios premijos gali būti skiriamos tik atskiru Sporto tarybos sprendimu (skirti / neskirti). Sporto taryba gali sumažinti skatinimo premiją iki 50 % priklausomai nuo varžybų rango. 
22. Komandinių žaidimų sporto šakos, kurioms yra skiriamos skatinimo premijos, yra tos, kuriose neorganizuojamos individualios varžybos.
23. Premijos mažinamos:
23.1. 50 procentų, jeigu pasaulio ir Europos čempionatai rengiami dažniau nei kas dvejus metus;
23.2.  25 procentais už sporto laimėjimus antrose pagal rangą sporto šakos varžybose.
24. Už pasiektus sporto laimėjimus sportininkams ir jų treneriams trečiose (vietinės reikšmės, miesto, rajono arba klubinės varžybos) pagal rangą sporto šakos varžybose premija neskiriama.
25. Jeigu čempionato varžybose dalyvauta keliose rungtyse ir laimėtos kelios prizinės vietos, premija skiriama už pasiektą aukščiausią rezultatą.

III SKYRIUS 
PINIGINIŲ PRIZŲ DYDŽIAI IR JŲ SKYRIMO TVARKA

26. Piniginiai prizai skiriami už pasiektus rezultatus atitinkamos Federacijos vykdytame čempionate.
27. Sportininkai skatinami už komandinius ir individualius sporto pasiekimus. Piniginiai prizai, nurodyti 27.1 – 27.2 papunkčiuose, už individualius pasiekimus skiriami, kai čempionato dalyvių amžiaus grupėje ir (ar) svorio kategorijoje dalyvauja ne mažiau kaip 5 sportininkai, jei dalyvauja 4 ir mažiau sportininkų – skiriama 50 % nurodytos sumos, jei dalyvauja tik 1 dalyvis – piniginis prizas neskiriamas. Piniginiais prizais skatinami sportininkai:
27.1. Olimpinių sporto šakų:
	Eil. Nr.
	Varžybų pavadinimas
	Iškovota vieta ir piniginės premijos dydis (Eur)

	
	
	I
	II
	III

	1.
	Olimpinės žaidynės

	1.1.
	Olimpinės / parolimpinės žaidynės
	2000
	1600
	1200

	1.2.
	jaunimo olimpinės žaidynės
	1200
	900
	700

	2.
	Pasaulio čempionatas

	2.1.
	suaugusiųjų
	500
	400
	300

	2.2.
	jaunimo
	350
	300
	250

	2.3.
	jaunių
	270
	220
	150

	2.4.
	veteranų
	350
	300
	250

	3.
	Europos čempionatas

	3.1.
	suaugusiųjų
	400
	300
	250

	3.2.
	jaunimo
	300
	250
	220

	3.3.
	jaunių
	250
	200
	170

	3.4.
	veteranų
	300
	250
	220

	4.
	Lietuvos čempionatas

	4.1.
	suaugusiųjų
	300
	250
	200

	4.2.
	jaunimo
	200
	150
	100

	4.3.
	jaunių
	120
	100
	80

	4.4.
	veteranų
	200
	150
	100




27.2. Neolimpinių sporto šakų:
	Eil. Nr.
	Varžybų pavadinimas
	Iškovota vieta ir piniginės premijos dydis (Eur)

	
	
	I
	II
	III

	1.
	Pasaulio čempionatas

	1.1.
	suaugusiųjų
	300
	250
	200

	1.2.
	jaunimo
	250
	200
	150

	1.3.
	jaunių
	180
	120
	100

	1.4.
	veteranų
	250
	200
	150

	2.
	Europos čempionatas

	2.1.
	suaugusiųjų
	250
	150
	100

	2.2.
	jaunimo
	250
	220
	200

	2.3.
	jaunių
	150
	100
	80

	2.4.
	veteranų
	250
	220
	200

	3.
	Lietuvos čempionatas

	3.1.
	suaugusiųjų
	150
	80
	50

	3.2.
	jaunimo
	150
	120
	100

	3.3.
	jaunių
	100
	60
	40

	3.4.
	veteranų
	150
	120
	100



27.3. Žaidimų sporto šakų komandos, iškovojusios Lietuvos Respublikos suaugusiųjų čempionatuose prizines vietas, apdovanojamos (aukščiausioje ir antroje pagal pajėgumą lygose): pirma vieta – 1000 Eur, antra vieta – 800 Eur, trečia vieta – 600 Eur piniginiu prizu.
28. Šakių rajono sporto įstaigų (organizacijų) individualių ir komandinių sporto šakų treneriams / mokytojams, ne mažiau nei vienerius metus dirbantiems su sportininkais, piniginio prizo už individualių ir komandinių sporto šakų auklėtinių pasiektus rezultatus dydis lygus 50 % jo auklėtiniui (auklėtiniams) skiriamo piniginio prizo dydžio. 
29. Savarankiškai rajone sportuojantys, nepriklausantys jokiam juridiniam asmeniui, norėdami sporto varžybose atstovauti Šakių rajonui ir pretenduoti į skatinimą  už pasiektus rezultatus  turi būti savo gyvenamąją vietą deklaravę Šakių rajone. 
30. Gauti premijas turi teisę sportininkai, kurie atstovavo Šakių rajono savivaldybei, Šakių rajone registruotoms sporto įstaigoms ar organizacijoms, Lietuvos čempionatuose ar Lietuvos rinktinės sudėtyje dalyvavo Europos ir Pasaulio čempionatuose ir yra deklaravę savo gyvenamąją vietą Šakių rajono savivaldybėje. Jei sportininkas deklaravęs savo gyvenamąją vietą kitoje savivaldybėje, tai teisę gauti premiją turi tuo atveju, jei Šakių rajono savivaldybei atstovavo ne trumpiau nei 5 metus.
31. Už šio Aprašo vykdymą, atsižvelgiant į Sporto tarybos siūlymus, atsakingas Savivaldybės administracijos direktorius.

IV SKYRIUS 
BAIGIAMOSIOS NUOSTATOS

32. Šio Aprašo reikalavimų laikymąsi prižiūri Savivaldybės administracijos direktorius.
33. Savivaldybės tarybos priimti sprendimai viešai skelbiami Savivaldybės interneto svetainėje.
34. Aprašas gali būti keičiamas, papildomas ar pripažįstamas netekusiu galios Savivaldybės tarybos sprendimu.
35. Kilus ginčams, visi klausimai sprendžiami derybų keliu, nepavykus susitarti – teisės aktų nustatyta tvarka.
________________________________

Šakių rajono savivaldybės sportininkų
skatinimo tvarkos aprašo 
priedas

(Paraiškos Šakių rajono savivaldybės premijai už pasiektus sporto laimėjimus sportininkams ir jų treneriams / mokytojams forma)

Šakių rajono savivaldybės
Sporto tarybai

PARAIŠKA
ŠAKIŲ RAJONO SAVIVALDYBĖS PREMIJŲ UŽ PASIEKTUS SPORTO LAIMĖJIMUS SPORTININKAMS IR JŲ TRENERIAMS GAUTI

_____________
(data)
Šakiai

	1.
	Asmens, pateikusio paraišką vardas, pavardė, pareigos
	

	2.
	Asmens arba sporto organizacijos adresas, veiklos registracijos Nr., telefono numeris, elektroninio pašto adresas
	

	3.
	Sporto varžybų pavadinimas 
	

	4.
	Sporto varžybų vykdymo data ir vieta
	

	5.
	Sporto rungtis (kartu nurodoma, ar sporto rungtis olimpinė ar neolimpinė);
	

	6.
	Kas kiek metų vykdomos sporto varžybos
	

	7.
	Sportininko vardas, pavardė, gimimo data, deklaruotos gyvenamosios vietos adresas
	Banko pavadinimas ir sąskaitos Nr.

	7.1.
	
	

	7.2.
	
	

	7.3.
	
	

	8.
	Sporto varžybose dalyvavusių dalyvių (rungtyje, svorio kategorijoje) ir komandų skaičius
	

	9.
	Sportininko / sportininkų sporto varžybose laimėta vieta
	

	10.
	Trenerio vardas, pavardė, gimimo data, deklaruotas gyvenamosios vietos adresas
	Banko pavadinimas ir sąskaitos Nr.


	10.1.
	
	

	10.2.
	Ar buvo vartota dopingas, narkotinės ar kitos draudžiamos medžiagos:
	TAIP                                   NE

(atsakymą pabraukti)

	11.
	Prie paraiškos pridedami dokumentai:
	Lapų skaičius:

	11.1.
	Sporto varžybų, kuriose dalyvavo sportininkas, protokolai (kopija)
	

	11.2.
	Kiti dokumentai, reikšmingi kandidato /-ų laimėjimui pagrįsti
	



Tvirtinu, kad pateikta informacija yra tiksli ir teisinga.

Sutinku, kad mano asmens duomenys, pateikti Paraiškoje ir jos prieduose, būtų tvarkomi siekiant įgyvendinti Šakių rajono savivaldybės sportininkų skatinimo tvarkos aprašo nuostatas.

____________________________		___________________________
(pareigos)			      (parašas, vardas, pavardė)




